CELEX: 62016TN0632
Language: fi
Date: 2016-09-02 00:00:00
Title: Asia T-632/16: Kanne 2.9.2016 – Haeberlen v. ENISA

7.11.2016   
            
            
               FI
            
            
               Euroopan unionin virallinen lehti
            
            
               C 410/22
            
         Kanne 2.9.2016 – Haeberlen v. ENISA
   (Asia T-632/16)
   (2016/C 410/31)
   Oikeudenkäyntikieli: ranska
   
      Asianosaiset
   
   
      Kantaja: Thomas Haeberlen (Swisttal, Saksa) (edustajat: asianajajat L. Levi ja A. Tymen)
   
      Vastaaja: Euroopan unionin verkko- ja tietoturvavirasto (ENISA)
   
      Vaatimukset
   
   Kantaja vaatii, että unionin yleinen tuomioistuin
   
               —
            
            
               ottaa tämän kanteen tutkittavaksi ja toteaa sen perustelluksi
            
         ja tämän johdosta
   
               —
            
            
               kumoaa 21.10.2015 tehdyn päätöksen
            
         
               —
            
            
               tarvittaessa kumoaa valituksen hylkäämisestä 20.5.2016 tehdyn päätöksen, joka on saatu 23.5.2016,
            
         
               —
            
            
               velvoittaa korvaamaan kantajalle aiheutuneen henkisen kärsimyksen, jonka määräksi arvioidaan 3 000 euroa
            
         
               —
            
            
               velvoittaa vastaajan korvaamaan kaikki oikeudenkäyntikulut.
            
         
      Oikeudelliset perusteet ja pääaisalliset perustelut
   
   Kanteensa tueksi kantaja vetoaa kahteen kanneperusteeseen.
   
               1.
            
            
               Ensimmäinen kanneperuste, joka perustuu Euroopan unionin virkamiesten ja muun henkilöstön palkkojen ja eläkkeiden sekä näihin palkkoihin ja eläkkeisiin liittyvien korjauskertoimien mukauttamisesta 1 päivästä heinäkuuta 201116.4.2014 annetun Euroopan parlamentin ja neuvoston asetuksen (EU) N:o 422/2014 (EUVL 2014, L 129, s. 5) ja Euroopan unionin virkamiesten ja muun henkilöstön palkkojen ja eläkkeiden sekä näihin palkkoihin ja eläkkeisiin sovellettavien korjauskertoimien mukauttamisesta 1 päivästä heinäkuuta 201216.4.2014 annetun Euroopan parlamentin ja neuvoston asetuksen (EU) N:o 423/2014 (EUVL 2014, L 129, s. 12) (jäljempänä riidanalaiset asetukset) lainvastaisuuteen. Erityisesti riidanalaisia asetuksia tehtäessä on syyllistytty useisiin rikkomisiin, joihin kuuluvat muun muassa olennaisten menettelymääräysten rikkominen, perusteluvelvollisuuden noudattamatta jättäminen, ennen Euroopan unionin virkamiehiin sovellettavien henkilöstösääntöjen ja unionin muuhun henkilöstöön sovellettavien palvelussuhteen ehtojen muuttamisesta 22.10.2013 annetun Euroopan parlamentin ja neuvoston asetuksen (EU, Euratom) N:o 1023/2013 (EUVL 2013, L 287, s. 15) voimaantuloa sovellettujen henkilöstösääntöjen liitteessä XI olevan 10 artiklan rikkominen, henkilöstösääntöjen 10, 11 ja 65 artiklan rikkominen, saavutettuja oikeuksia koskevan periaatteen, suhteellisuusperiaatteen ja luottamuksensuojan periaatteen loukkaaminen sekä työmarkkinaosapuolten vuoropuhelua koskevien sääntöjen rikkominen.
            
         
               2.
            
            
               Toinen kanneperuste, joka perustuu hyvän hallinnon periaatteen loukkaamiseen sekä perusteluvelvollisuuden ja huolenpitovelvollisuuden noudattamatta jättämiseen.